ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱིགཉེན་སྒྲིག་བཅའ་ཁྲིམསལས་དངོས་སུ་ཐག་བཅད་པ་འདི་ལྟར།ཁྱོ་ཤུག་སུ་ཡིན་ཡང་གནས་ཚུལ་ག་འདྲའི་འོག་ཏུ་གཉེན་སྒྲིག་ཡི་གེ་དང་བཟའ་འཐོར་ཡི་གེ་གང་དགར་དུ་བོར་གཏོར་བྱེད་པ་དང་མེར་བསྲེགས་པ།ཡང་ན་གཉེན་སྒྲིག་ཐོ་འགོད་སྡེ་ཁག་ཏུ་སོང་ནས་ཐོ་འགོད་ཡིག་ཚགས་བཟོ་བཅོས་དང་བཅོས་བསྒྱུར་བྱེད་མི་རུང་ལ།གལ་ཏེ་མི་སུ་ཞིག་གོང་གི་གཏན་ཁེལ་དང་འགལ་ཚེ་རྒྱལ་ཁབ་ཀྱི་ཉེས་དོན་བཅའ་ཁྲིམས་ཀྱི་གཏན་ཁེལ་ལྟར་ཁྲིམས་ཐག་བཅད་ཆོགགཞན་ཁྱོད་གཉིས་བཟའ་འཐོར་བྱེད་སྐབས་ཆ་རྐྱེན་གསུམ་ཚང་དགོས་ཏེ།གཅིགཁྱོད་དང་ཁྱོ་ཤུག་བར་གྱི་བརྩེ་དུངས་དངོས་གནས་རྩ་བ་ནས་ཆད་པ་དང་།གཉིས།ཁྱོད་གཉིས་ཀྱི་སྤྱི་ལ་དབང་བའི་རྒྱུ་ནོར་གྱི་བགོ་བཤའ་རྩོད་གླེང་མེད་པར་བཟོ་བ།གསུམ།བྱིས་པ་སྙོར་སྐྱོང་ཐད་རྩོད་གླེང་མེད་པ་བཅས་ཡིན་ན་མི་དམངས་ཁྲིམས་ཁང་གི་གཏུག་བཤེར་མ་བརྒྱུད་ཀྱང་རང་འཐད་ཀྱིས་འབྲེལ་ཡོད་སྡེ་ཁག་ལ་སོང་ནས་བཟའ་འཐོར་ཡི་གེ་བླངས་ཆོགཡིན་ཡང་ཁྱོད་ཀྱིས་བཤད་པ་ལྟར་སྐྱེས་པས་བཟའ་འཐོར་ཡི་གེ་ལེན་དུས་ཁྱོད་འཐད་མིན་གྱི་ཕྱོགས་ལ་བློ་ཅི་ཡང་མ་དྲིས་པ་དང་རྒྱུ་ནོར་བགོ་བཤའ་དང་བྱིས་པ་སྙོར་སྐྱོང་གི་ཐད་ལའང་གྲོས་གཞི་ཅི་ཡང་བཏོན་མེད་པས།ཁོས་ལྐོག་ནས་བཟའ་འཐོར་ཡི་གེ་བླངས་པ་ནི་ཁྲིམས་འགལ་ཡིན་པ་དང་།གལ་ཏེ་ཁྱོད་ཁོ་དང་བཟའ་འཐོར་བྱེད་འདོད་ཚེ་མི་དམངས་ཁྲིམས་ཁང་ལ་གཏུག་བཤེར་བྱོས་དང་མི་དམངས་ཁྲིམས་ཁང་གིས་ཁྲིམས་ལྟར་བཟའ་འཐོར་གྱི་འགྲོ་ལུགས་བསྒྲུབ་ངེས།